NARIADENIE KOMISIE (ES) č. 1231/2004
z 1. júla 2004,
ktorým sa mení a dopĺňa nariadenie (ES) č. 2659/94 o podrobných zásadách na poskytovanie pomoci súkromného skladovania na syry Grana Padano, Parmigiano-Reggiano a Provolone
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), najmä na jeho článok 10 písm. b),
keďže:
(1)
Článok 6 ods. 1 nariadenia Komisie (ES) č. 2659/94 (2) stanovuje výšku pomoci na súkromné skladovanie syrov Grana Padano, Parmigiano-Reggiano a Provolone. S prihliadnutím na vývoj nákladov skladovania a predvídateľný vývoj trhovej ceny je potrebné zmeniť tieto sumy.
(2)
V dôsledku toho je potrebné zmeniť a doplniť nariadenie (ES) č. 2659/94.
(3)
Riadiaci výbor pre mlieko a mliečne výrobky nevydal stanovisko v časovej lehote určenej jeho predsedom,
PRIJALA TOTO NARIADENIE:
Článok l
V článku 6 nariadenia (ES) č. 2659/94 je odsek 1 nahradený týmto textom:
„1. Výška pomoci na súkromné skladovanie syra je stanovená takto:
a)
10 eur na tonu na fixné náklady;
b)
0,25 eur na tonu a na deň skladovania na základe zmluvy na skladovacie náklady;
c)
finančné náklady na deň skladovania na základe zmluvy:
-
0,32 eur na tonu pre syr Grana Padano,
-
0,52 eur na tonu pre syr Parmigiano Reggiano,
-
0,26 eur na tonu pre syr Provolone.“
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli dňa 1. júla 2004